**মৎস্য ও প্রাণিসম্পদ মন্ত্রণালয়ের তথ্য ও যোগাযোগ প্রযুক্তি বিষয়ক**

**কর্ম-পরিকল্পনা ২০১৫**

**১. প্রস্তাবনা (Preamble)**

বর্তমান বিশ্বে তথ্য ও যোগাযোগ প্রযুক্তির ব্যবহার ব্যতীত কোন দেশের উন্নয়ন সম্ভব নয়। তাই দেশের উন্নয়ন তরান্বিত করতে হলে সকল ক্ষেত্রে তথ্য ও যোগাযোগ প্রযুক্তির ব্যবহার নিশ্চিত করতে হবে। সেই লক্ষ্য অর্জনে “জাতীয় তথ্য ও যোগাযোগ প্রযুক্তি নীতিমালা -২০১৫” প্রণয়ন করা হয়েছে। নীতিমালায় সর্বস্তরে তথ্য ও যোগাযোগ প্রযুক্তির ব্যবহারের মাধ্যমে সরকার প্রতিশ্রুত ডিজিটাল বাংলাদেশ গড়ে তোলার উপর সর্বাধিক গুরুত্বারোপ করা হয়েছে। সকল মন্ত্রণালয়/বিভাগ এবং সরকারি প্রতিষ্ঠান স্ব স্ব ক্ষেত্রে আইসিটির ব্যবহার নিশ্চিত করে রুপকল্প-২০২১ অর্জনে যাতে সক্ষম হয় সেই উদ্দেশ্যে আইসিটি নীতিমালায় একটি কর্ম-পরিকল্পনা সন্নিবেশ করা হয়েছে। আইসিটি নীতিমালার লক্ষ্য অর্জনের অগ্রগতি পর্যালোচনা ও এর বাস্তবায়ন তরান্বিত করার জন্য মাননীয় প্রধানমন্ত্রীর সভাপতিত্ত্বে একটি আইসিটি টাস্কফোর্স গঠন করা হয়েছে। মৎস্য ও প্রাণিসম্পদ মন্ত্রণালয় সকল ক্ষেত্রে/কর্মসূচীতে এ প্রযুক্তিকে সম্পৃক্ত করে আইসিটিতে একটি অগ্রগামী মন্ত্রণালয় হিসেবে নিজেকে প্রতিষ্ঠা করতে বদ্ধপরিকর। বিগত ২৬/১০/২০১৫ তারিখে মন্ত্রণালয়ের সভাকক্ষে মন্ত্রণালয়ের আইসিটি সম্পর্কিত কার্যক্রমের বর্তমান অবস্থা ও করণীয় বিষয়ে সচিব, মৎস্য ও প্রাণিসম্পদ মন্ত্রণালয় এর সাথে কর্মকর্তাদের এক আলোচনা অনুষ্ঠিত হয়। উক্ত আলোচনা অনুষ্ঠানের সিদ্ধান্ত মোতাবেক মৎস্য ও প্রাণিসম্পদ মন্ত্রণালয়ের জন্য তথ্য ও যোগাযোগ প্রযুক্তি বিষয়ক একটি কর্ম-পরিকল্পনা প্রণয়নের সিদ্ধান্ত হয়। আশা করা যায় তথ্য ও যোগাযোগ প্রযুক্তি বিষয়ক এই কর্ম-পরিকল্পনাটি বাস্তবায়নের মাধ্যমে জনগণের সেবা নিশ্চিত করার পাশাপাশি মন্ত্রণালয় তার কাঙ্খিত লক্ষ্য অর্জনে সক্ষম হবে।

**২. বর্তমান প্রেক্ষাপট ও ভবিষ্যৎ প্রবণতা (Present Context and Future Trends)**

তথ্য ও যোগাযোগ প্রযুক্তি উন্নয়নের একটি শক্তিশালী হাতিয়ার। দেশের মৎস্য ও প্রাণিসম্পদ উন্নয়ন দ্রুত তরান্বিত করতে হলে গতানুগতিক ম্যানুয়াল পদ্ধতির পরিবর্তে শক্তিশালী এই প্রযুক্তি ব্যবহারের কোন বিকল্প নেই। কিন্তু মৎস্য ও প্রাণিসম্পদ সেক্টরে এই প্রযু্ক্তি ব্যবহারের ক্ষেত্রে মৎস্য ও প্রাণিসম্পদ মন্ত্রণালয় অনেকটা পিছিয়ে রয়েছে। মৎস্য ও প্রাণিসম্পদ সেক্টরের সকল কর্মসূচীতে তথ্য ও যোগাযোগ প্রযুক্তির সমন্বয় সাধন করে এ মন্ত্রণালয় বর্তমান পশ্চাদপদতা কাটিয়ে আইসিটিতে অগ্রগামী ভূমিকা পালন করতে পারে এবং দেশে প্রাণিজ আমিষের চাহিদা মিটিয়ে বৈদেশিক অর্থ উপার্জনের মাধ্যমে দেশের আর্থ-সামাজিক উন্নয়ন সাধন করতে পারে।

দেশের অর্থনীতিতে মৎস্য ও প্রাণিসম্পদ সেক্টরের অবদান অত্যন্ত গুরুত্বপূর্ণ ও উল্লেখযোগ্য। জাতীয় জিডিপিতে মৎস্য খাতের অবদান ৩.৬৯% এবং প্রাণিসম্পদ খাতের অবদান ১.৭৮%। মৎস্য ও প্রাণিসম্পদ খাত দেশে কর্মসংস্থান সৃষ্টি, দারিদ্র্য বিমোচন, বৈদেশিক মুদ্রা অর্জন ও নারীর ক্ষমতায়নে অত্যন্ত সম্ভাবনাময় একটি সেক্টর। নদী নালা, খালবিল ও হাওড়-বাওড় বেষ্টিত এই বাংলাদেশ মৎস্য তথা জলজ জীববৈচিত্রে সমৃদ্ধ। আন্তর্জাতিক আদালতে আইনী লড়াইয়ে বিজয়ী হয়ে সম্প্রতি বাংলাদেশ ১ লক্ষ ১৮ হাজার ৬৩১ বর্গকিলোমিটার এলাকায় বিপুল জলসম্পদের মালিকানা অর্জন করেছে। ফলে বিশাল অভ্যন্তরীণ ও সামুদ্রিক জলসম্পদ দেশের সমৃদ্ধি অর্জনে এক বিরাট সম্ভাবনা তৈরী করেছে। এখন প্রয়োজন মৎস্য ও প্রাণিসম্পদের সকল ক্ষেত্রে তথ্য ও যোগাযোগ প্রযুক্তির সম্প্রসারণ ও বহুমুখী ব্যবহার নিশ্চিত করে এই সম্ভাবনাকে বাস্তবে রূপদান করা এবং মন্ত্রণালয়ের কাঙ্খিত লক্ষ্য ও উদ্দেশ্য অর্জন করা।

**৩. রুপকল্প (Vision)**

মৎস্য ও প্রাণিসম্পদ সেক্টরে তথ্য ও যোগাযোগ প্রযুক্তি ব্যবহারের মাধ্যমে ২০২১ সালের মধ্যে সকলের জন্য নিরাপদ, পর্যাপ্ত ও মানসম্মত প্রাণিজ আমিষ নিশ্চিতকরণ।

**৪. অভিলক্ষ্য** (**Mission**)

তথ্য ও যোগাযোগ প্রযুক্তির সম্প্রসারণ ও বহুমুখী ব্যবহারের মাধ্যমে মৎস্য ও প্রাণিসম্পদের উৎপাদন ও উৎপাদনশীলতা বৃদ্ধি করা; মানবসম্পদ উন্নয়ন ও কর্মসংস্থান সৃষ্টি করা; মৎস্য ও প্রাণিসম্পদের রোগ বালাই প্রতিরোধ ও নিয়ন্ত্রণ করা; এবং মৎস্য ও মৎস্যজাত এবং প্রাণিজাত পণ্য রপ্তানি বৃদ্ধিতে সহায়তা করা।

**৫. উদ্দেশ্য (Objectives)**

**ক. দক্ষ ব্যবস্থাপনা ও দ্রুত নাগরিক সেবা সরবরাহ নিশ্চিতকরণ**

তথ্য ও যোগাযোগ প্রযুক্তি ব্যবহার করে মৎস্য ও প্রাণিসম্পদ মন্ত্রণালয় ও এর অধিনস্থ সকল দপ্তরের প্রাতিষ্ঠানিক সক্ষমতা ও দক্ষতা বৃদ্ধি করার মাধ্যমে নাগরিক সেবাসমূহ দ্রুত সরবরাহ নিশ্চিত করা।

**খ.** তথ্য জগতে সার্বজনীন প্রবেশাধিকার

ইন্টারনেট/টেলিকম সংযোগের মাধ্যমে মৎস্য ও প্রাণিসম্পদ মন্ত্রণালয় এর সকল প্রয়োজনীয় তথ্য ও সেবা জনগণ যাতে সহজেই পেতে পারে সে লক্ষ্যে কার্যকর ব্যবস্থা গ্রহণ নিশ্চিত করা।

**গ. রোগ-বালাই প্রতিরোধ ও নিয়ন্ত্রণ**

তথ্য ও যোগাযোগ প্রযুক্তির মাধ্যমে মৎস্য ও প্রাণিসম্পদের রোগ-বালাই সম্পর্কে ব্যাপক জনসচেতনতা তৈরী এবং এর প্রতিরোধ ও প্রতিকারে কার্যকর ব্যবস্থা গ্রহণ করা।

**ঘ. সামাজিক সমতা**

অর্থনৈতিক বৈষম্য ও ডিজিটাল ডিভাইড দূর করার লক্ষ্যে মৎস্য ও প্রাণিসম্পদ খাতের সকল তথ্য ও সেবা এবং অন্যান্য সুযোগ-সুবিধা সমভাবে প্রদান নিশ্চিত করার উদ্দ্যেশে আঞ্চলিক ভাষায় ডিজিটাল বিষয়বস্তু উন্নয়ন ও সকলেই পেতে পারে এমন অনলাইন তথ্য ও সেবা সরবরাহের ব্যবস্থা করা।

**ঙ. উৎপাদন** ও উৎপাদনশীলতা

মৎস্য ও প্রাণিসম্পদের সকল ক্ষেত্রে তথ্য ও যোগাযোগ প্রযুক্তির ব্যাপক ব্যবহারের মাধ্যমে উৎপাদন ও উৎপাদনশীলতা বৃদ্ধি করা।

**চ. কর্মসংস্থান সৃষ্টি**

তথ্য ও যোগাযোগ প্রযুক্তি ব্যবহার করে মৎস্য ও প্রাণিসম্পদের উন্নয়নের মাধ্যমে এই খাতে ব্যাপক সুযোগ-সুবিধা সৃষ্টি করে কর্মসংস্থান ত্বরান্বিত করা।

**ছ. দুর্ণীতি রোধ ও দক্ষতা বৃদ্ধি**

তথ্য ও যোগাযোগ প্রযুক্তি ব্যবহার করে মৎস্য ও প্রাণিসম্পদ খাতে স্বচ্ছতা, দায়বদ্ধতা ও জবাবদিহিতা নিশ্চিত করার মাধ্যমে দূর্ণীতি রোধ এবং অনলাইন তথ্য ও সেবা প্রদানে অধিকতর দক্ষতা অর্জন করা।

**জ. ব্যবসা বানিজ্য সম্প্রসারণ**

তথ্য ও যোগাযোগ প্রযুক্তি ব্যবহারের মাধ্যমে মৎস্য ও প্রাণিসম্পদ খাতে অভ্যন্তরীণ ও বৈদেশিক বানিজ্যের সম্প্রসারণ তরান্বিত করা।

**ঝ. শিক্ষা ও গবেষণা**

আইসিটি শিক্ষায় শিক্ষিত জনবল নিয়োগ এবং নিয়মিত প্রশিক্ষণ কার্যক্রম পরিচালনার মাধ্যমে তথ্য ও যোগাযোগ প্রযুক্তি ব্যবহারে মৎস্য ও প্রাণিসম্পদ সেক্টরে দক্ষ জনবল তৈরী এবং গবেষণা ক্ষেত্রে নতুন উদ্ভাবনে উৎসাহিত করা।

**৬. কর্ম-পরিকল্পনা (Plan of Actions)**

তথ্য ও যোগাযোগ প্রযুক্তি বিষয়ক এই কর্ম-পরিকল্পনাটির রুপকল্প, অভিলক্ষ্য ও উদ্দেশ্যসমূহকে যথাসম্ভব আইসিটি নীতিমালা ও মন্ত্রণালয়ের লক্ষ্য ঔ উদ্দেশ্যের সাথে সামঞ্জস্যপূর্ণ করা হয়েছে। আইসিটি কর্ম-পরিকল্পনাসমূহ বাস্তবায়নের জন্য নিম্নরুপ মেয়াদ স্থির করা হয়েছে:

* স্বল্প মেয়াদী (২০১৭ সাল),
* মধ্য মেয়াদী (২০১৯ সাল), এবং
* দীর্ঘ মেয়াদী (২০২১ সাল)

করণীয় বিষয়গুলোর গুরুত্ব ও বাস্তবায়ন জটিলতার নিরিখে প্রতিটি কর্ম-পরিকল্পনার জন্য স্বল্প, মধ্য ও দীর্ঘ মেয়াদী বাস্তবায়নকাল দেখানো হয়েছে। তথ্য ও যোগাযোগ প্রযুক্তি একটি অতি দ্রুত পরিবর্তনশীল খাত। মৎস্য ও প্রাণিসম্পদ সেক্টরে প্রযুক্তির ব্যবহার এবং করণীয় বিষয়ে নিত্য নতুন পরিবর্তনের আঙ্গিক বিবেচনায় অগ্রাধিকার পুনঃনির্ধারণের জন্য প্রতি দুই বছর পর কর্ম-পরিকল্পনাটি পর্যালোচনা করা হবে।

জাতীয় আইসিটি নীতিমালা ২০১৫ এর আলোকে আইসিটি কর্ম-পরিকল্পনাটি বাস্তবায়নের জন্য প্রতি বছর বাজেট প্রণয়নকালে মৎস্য ও প্রাণিসম্পদ মন্ত্রণালয়ের বাজেটে আলাদা বরাদ্দ রাখতে হবে। তথ্য প্রযুক্তি সংক্রান্ত নিয়মিত কর্মকান্ড পরিচালনা ও ই-গভর্নেন্সের জন্য মন্ত্রণালয় ও এর অধীনস্থ সংস্থাসমূহকে চাহিদা অনুযায়ী আর্থিক বরাদ্দ প্রদান করতে হবে।

| **ক্রমিক** | **করণীয় বিষয়** | **প্রাথমিক বাস্তবায়নকারী** | **প্রত্যাশিত ফলাফল** | **স্বল্প মেয়াদী** | **মধ্য মেয়াদী** | **দীর্ঘ মেয়াদী** |
| --- | --- | --- | --- | --- | --- | --- |
|  | আইসিটি জনবলের পদ সৃজনের ব্যবস্থাকরণ। | মন্ত্রণালয় ও সকল সংস্থা | আইসিটি স্থাপনা পরিচালনা ও আইসিটি কার্যক্রম বাস্তবায়ন সুষ্ঠু হবে। | ✓ | ✓ |  |
|  | আইসিটি জনবল নিয়োগের ব্যবস্থাকরণ। | মন্ত্রণালয় ও সকল সংস্থা | আইসিটি স্থাপনা পরিচালনা ও আইসিটি কার্যক্রম বাস্তবায়ন সুষ্ঠু হবে। | ✓ | ✓ |  |
|  | বিসিসিতে স্থাপিত ন্যাশনাল ডাটা সেন্টারে মৎস্য ও প্রাণিসম্পদ মন্ত্রণালয়ের ডাটা সেন্টার স্থাপন। | মন্ত্রণালয় ও সকল সংস্থা | ডাটা সেন্টার পরিচালনা ব্যয় ও ঝুঁকি দু’টোই কমবে। | ✓ | ✓ |  |
|  | ইলেক্ট্রনিক পদ্ধতিতে পত্র গ্রহণ ও অগ্রগতি অবহিতকরণ ব্যবস্থা চালুকরণ। | মন্ত্রণালয় ও সকল সংস্থা | অফিস কার্যক্রমে দক্ষতা বৃদ্ধি পাবে ও স্বচ্ছতা আসবে। | ✓ | ✓ |  |
|  | ই-ফাইলিং সিস্টেম চালুকরণ। | মন্ত্রণালয় ও সকল সংস্থা | দাপ্তরিক যোগাযোগ, নথি প্রক্রিয়াকরণ, তথ্য আদান-প্রদান এবং তথ্য সংরক্ষণে ইলেক্ট্রনিক পদ্ধতির ব্যবহার এ কাজ সহজতর হবে। | ✓ | ✓ | ✓ |
|  | ই-টেন্ডারিং ব্যবস্থা চালুকরণ। | মন্ত্রণালয় ও সকল সংস্থা | ক্রয় প্রক্রিয়াকে আরো স্বচ্ছ, সহজ, গতিময় ও ব্যয় সাশ্রয়ী করবে। | ✓ | ✓ | ✓ |
|  | পারসোনাল ইনফরমেশন ম্যানেজমেন্ট সিস্টেম চালুকরণ এবং হালনাগাদ তথ্য সংরক্ষণ। | মন্ত্রণালয় ও সকল সংস্থা | কর্মকর্তা/কর্মচারীদের দক্ষতা উন্নয়নে পরিকল্পনা প্রণয়ন সহজ হবে। দক্ষ কর্মকর্তাদের উপযুক্ত ক্ষেত্রে ব্যবহার নিশ্চিত করা সম্ভব হবে। | ✓ | ✓ | ✓ |
|  | ওয়েবসাইট বাংলা ও ইংরেজী আলাদা ভার্সনে প্রস্তুতকরণ ও নাগরিক সেবার সকল তথ্য ওয়েবসাইটে প্রকাশ এবং হালনাগাদ সংরক্ষণ। | মন্ত্রণালয় ও সকল সংস্থা | জনগণ যে কোন স্থান থেকে যে কোন সময় প্রয়োজনীয় তথ্য সংগ্রহ করতে পারবে। এতে ব্যয় ও সময়ের সাশ্রয় হবে। | ✓ |  |  |
|  | ইনভেনটরী ম্যানেজমেন্ট ইনফরমেশন সিস্টেম চালুকরণ। | মন্ত্রণালয় ও সকল সংস্থা | স্টোর ম্যানেজমেন্ট এন্ড ইনভেনটরি সফটওয়্যার এর মাধ্যমে স্টোর ম্যানেজমেন্ট এন্ড ইনভেনটরি কাজ করা সহজতর হবে। |  | ✓ | ✓ |
|  | হেল্প ডেস্ক স্থাপন। | মন্ত্রণালয় ও সকল সংস্থা | নাগরিকদের ব্যয় কমবে এবং সময়ের সাশ্রয় হবে। | ✓ |  |  |
|  | অফিসের নিরাপত্তায় সিসি টিভি ক্যামেরা স্থাপন। | মন্ত্রণালয় ও সকল সংস্থা | অফিস স্থাপনাসহ প্রয়োজনীয় সকল স্থাপনায় সিসিটিভি ক্যামেরা স্থাপন করা হলে ইনস্টিটিউটের সদর দপ্তরসহ সকল কেন্দ্র ও উপকেন্দ্রের নিরাপত্তা নিশ্চিত করা সহজ হবে। | ✓ |  |  |
|  | ট্রেনিং ম্যানেজমেন্ট ইনফরমেশন সিস্টেম চালুকরণ। | মন্ত্রণালয় ও সকল সংস্থা | ট্রেনিং এর সুষ্ঠু পরিকল্পনা ও বাস্তবায়ন নিশ্চিত হবে এবং একই বিষয়ে ট্রেনিদের ডুপ্লিকেশন রোধ করা সম্ভব হবে। |  | ✓ | ✓ |
|  | লাইব্রেরী ম্যানেজমেন্ট ইনফরমেশন সিস্টেম চালুকরণ। | মন্ত্রণালয় ও সকল সংস্থা | লাইব্রেরী ম্যানেজমেন্ট সুষ্ঠুভাবে করা সম্ভব হবে। |  |  | ✓ |
|  | ভেহিকেল ম্যানেজমেন্ট ইনফরমেশন সিস্টেম চালুকরণ। | মন্ত্রণালয় ও সকল সংস্থা | ভেহিকল ব্যবহারে সরকারের নীতিমালা অনুসরণ করতে বাধ্য হবে। সরকারের ব্যয় হ্রাস পাবে এবং দক্ষতা বাড়বে। |  | ✓ | ✓ |
|  | ই-একাউন্টিং ব্যবস্থা চালুকরণ। | মন্ত্রণালয় ও সকল সংস্থা | ব্যয়ের ক্ষেত্রে আর্থিক শৃঙ্খলা ফিরে আসবে। আর্থিক ব্যয় নির্বাহের ক্ষেত্রে কর্মকর্তা/ কর্মচারীদের সক্ষমতা বৃদ্ধি পাবে। |  | ✓ | ✓ |
|  | ডিজিটাল স্বাক্ষর ব্যবস্থা চালুকরণ। | মন্ত্রণালয় ও সকল সংস্থা | এপ্লিকেশনের নিরাপত্তা নিশ্চিত হবে। | ✓ | ✓ |  |
|  | নাগরিক অভিযোগ গ্রহণ ও নিষ্পত্তি এবং অবহিতকরণ সংক্রান্ত ইলেক্ট্রনিক ব্যবস্থা চালুকরণ। | মন্ত্রণালয় ও সকল সংস্থা | সেবার মান উন্নয়ন এবং নাগরিক সন্তুষ্টি বৃদ্ধি | ✓ |  |  |
|  | সকল প্রণীতব্য নীতিমালা ওয়েবসাইটে প্রকাশ ও জনগণের মতামত গ্রহণ। | মন্ত্রণালয় ও সকল সংস্থা | নীতিমালা প্রণয়নে জনগণের অংশগ্রহণ নিশ্চিতকরণ। | ✓ |  |  |
|  | কর্মকর্তা/কর্মচারীদের নিয়োগের ক্ষেত্রে পরীক্ষায় কম্পিউটার ও ইন্টারনেটের মৌলিক বিষয় অন্তর্ভুক্তকরণ। | মন্ত্রণালয় ও সকল সংস্থা | আইসিটি’র ব্যবহারিক জ্ঞান ও দক্ষতা উন্নয়নে চাকুরী প্রার্থীরা সচেষ্ট হবে এবং সরকারি প্রতিষ্ঠানে আইসিটি জ্ঞানসম্পন্ন জনবল নিয়োজিত হবে। | ✓ |  |  |
|  | আইপি ফোন ও ভিডিও কন্ফারেন্সিং চালুকরণ। | মন্ত্রণালয় ও সকল সংস্থা | সভায় অংশগ্রহনের জন্য ভ্রমণ, ব্যয় ও সময় হ্রাস করবে এবং ক্ষেত্র বিশেষে সভার প্রয়োজন দূর হবে। | ✓ |  |  |
|  | সৃজনশীল ই-গভর্নেন্স ও ই-সেবা কার্যক্রম বাস্তবায়নে সরকারি কর্মকর্তাদের জন্য আনুতোষিক ও পুরস্কার প্রবর্তন। | মন্ত্রণালয় ও সকল সংস্থা | ই-গভর্নেন্স ও ই-সেবা প্রদানে সরকারি পর্যায়ের নেতৃত্ব গড়ে উঠবে। | ✓ |  |  |
|  | প্রকল্প পরিকল্পনা, বাস্তবায়ন, মনিটরিং এবং অর্থ বরাদ্দে কম্পিউটার ভিত্তিক ব্যবস্থা প্রচলন। | মন্ত্রণালয় ও সকল সংস্থা | প্রকল্প পরিকল্পনা ও বাস্তবায়নে দ্রুততা ও দক্ষতা নিশ্চিত হবে। |  | ✓ | ✓ |
|  | কর্মক্ষেত্রে ব্রডব্যান্ড ইন্টারনেট সংযোগ প্রদানের ব্যবস্থাকরণ। | মন্ত্রণালয় ও সকল সংস্থা | প্রয়োজনীয় তথ্য প্রাপ্তি ও যোগাযোগের ক্ষেত্রে বৈপ্লবিক পরিবর্তন আসবে। ফলে অফিসের কাজে গতিশীলতার পাশাপাশি ব্যবহারকারীদের সক্ষমতা বৃদ্ধি পাবে। | ✓ | ✓ |  |
|  | কার্যকর কম্পিউটার নেটওয়ার্ক তৈরী করে অফিসের সকল শাখা/ ইউনিটকে সংযুক্ত করা এবং পর্যায়ক্রমে জাতীয় নেটওয়ার্কের সাথে সংযোগ স্থাপন। | মন্ত্রণালয় ও সকল সংস্থা | নিজ দপ্তরসহ জাতীয় পর্যায়ে নেটওয়ার্কের সাথে টেবিলে বসেই তথ্য আদান-প্রদান করা সম্ভব হবে। | ✓ | ✓ | ✓ |
|  | শিক্ষা ও প্রশিক্ষণ কার্যক্রমে আইসিটি বিষয় অন্তর্ভূক্তকরণ। | মন্ত্রণালয় ও সকল সংস্থা | আইসিটি জ্ঞান সম্পন্ন জনবলের সংখ্যা বৃদ্ধি পাবে। অফিসের কাজে গতিশীলতা আসবে। | ✓ | ✓ |  |
|  | অডিট আপত্তি নিষ্পত্তি সংক্রান্ত ইলেক্ট্রনিক পদ্ধতি চালুকরণ। | মন্ত্রণালয় ও সকল সংস্থা | অডিট আপত্তিসমূহ দেখভাল করা সহজ হবে। ফলে দ্রুত নিষ্পত্তির ব্যবস্থা গ্রহণ করা সম্ভব হবে। কর্মকর্তা/কর্মচারীদের ভোগান্তি দূর হবে। |  | ✓ |  |
|  | মামলা ব্যবস্থাপনা সম্পর্কিত ইলেক্ট্রনিক পদ্ধতি চালুকরণ। | মন্ত্রণালয় ও সকল সংস্থা | মামলাসমূহের সুষ্ঠু ব্যবস্থাপনা করা সম্ভব হবে। | ✓ | ✓ |  |
|  | মৎস্য বিষয়ক লাগসই প্রযুক্তি সম্প্রসারণের জন্য প্রদর্শনী খামার স্থাপন ও এর ফলাফল সম্পর্কিত অনলাইন ডাটাবেইজ চালুকরণ। | মৎস্য অধিদপ্তর | অঞ্চল ভিত্তিক উপযুক্ত লাগসই প্রযুক্তি চিহ্নিত করা সহজ হবে এবং এ সকল প্রযুক্তি ব্যবহারের মাধ্যমে মৎস্য সম্পদের উৎপাদন বৃদ্ধি তরান্বিত হবে। | ✓ | ✓ |  |
|  | মৎস্যচাষ প্রযুক্তি সম্পর্কিত ডাটাবেইজ তৈরীকরণ। | মৎস্য অধিদপ্তর | চাষি পর্যায়ে চাহিদাভিত্তিক সম্প্রসারণ সেবা প্রাপ্তি সহজতর হবে, উৎপাদন ব্যয় কমবে এবং কাঙ্খিত উৎপাদনশীলতা বৃদ্ধি তরান্বিত হবে। | ✓ | ✓ |  |
|  | মাছের রোগ ও এর প্রতিকার সম্পর্কিত ডাটাবেইজ তৈরীকরণ। | মৎস্য অধিদপ্তর | চাষি পর্যায়ে দ্রুত মাছের রোগ সনাক্তকরণ ও এর প্রতিকার বিষয়ক সেবা প্রাপ্তি সহজতর হবে, উৎপাদন ব্যয় কমবে এবং কাঙ্খিত উৎপাদনশীলতা বৃদ্ধি তরান্বিত হবে। | ✓ | ✓ |  |
|  | মৎস্য ও মৎস্যজাত পণ্যের গুণগত মাননিয়ন্ত্রণের লক্ষ্যে খামারিদের অনলাইনে মৎস্য ও চিংড়ি খামার নিবন্ধন, লাইসেন্স প্রদান ও নবায়নের ব্যবস্থাকরণ। | মৎস্য অধিদপ্তর | কম ব্যয়ে ও স্বল্প সময়ের মধ্যে নিবন্ধন, লাইসেন্স প্রদান ও নবায়ন করা সম্ভব হবে। পরিবীক্ষণ করা সহজ হবে। গুণগত মানসম্পন্ন মৎস্য ও মৎস্যজাত পণ্য উৎপাদন বৃদ্ধি পাবে। |  | ✓ | ✓ |
|  | অবক্ষয়িত জলাশয়ে মাছের আবাসস্থলের উন্নয়ন সম্পর্কিত ডাটাবেইজ তৈরীকরণ। | মৎস্য অধিদপ্তর | উন্নয়নকৃত জলাশয় পরিবীক্ষণ করা সহজতর হবে। স্থানীয় সুফলভোগীদের মাধ্যমে মাছের চাষ সম্প্রসারণ করা তরান্বিত হবে। মাছের উৎপাদনশীলতা বৃদ্ধি পাবে। |  | ✓ | ✓ |
|  | দারিদ্র বিমোচনে ক্ষুদ্র ঋণ প্রদান ও আদায়করণ সংক্রান্ত ইলেক্ট্রনিক পদ্ধতি চালুকরণ। | মৎস্য অধিদপ্তর | ঋণ প্রদান ও আদায়ের ক্ষেত্রে দক্ষতা বৃদ্ধি পাবে। |  | ✓ | ✓ |
|  | পোনা মাছ অবমুক্তকরণ প্রক্রিয়ার অনলাইন ব্যবস্থার প্রবর্তন। | মৎস্য অধিদপ্তর | পোনা অবমুক্তকরণের দক্ষতা এবং সুষ্ঠু মনিটরিং ব্যবস্থার উন্নয়ন হবে। মাছের উৎপাদন বৃদ্ধির জন্য ভবিষ্যত কর্মপরিকল্পনা প্রণয়ন সহজতর হবে। |  | ✓ | ✓ |
|  | মৎস্য বীজ উৎপাদন খামারের তথ্য এবং মৎস্য বীজ বিতরণ কার্যক্রমের ইলেক্ট্রনিক পদ্ধতি চালুকরণ। | মৎস্য অধিদপ্তর | জনগণ ঘরে বসেই প্রত্যাশিত মাছের রেণু ও পোনার প্রাপ্যতা, মূল্য ও মৎস্য বীজ উৎপাদন খামারের তথ্য জানতে পারবে। খামার ব্যবস্থাপনায় সক্ষমতা বৃদ্ধি পাবে। | ✓ | ✓ |  |
|  | অনলাইনে মৎস্য হ্যাচারি নিবন্ধন, লাইসেন্স প্রদান ও নবায়নের ব্যবস্থাকরণ। | মৎস্য অধিদপ্তর | রেজিস্ট্রেশন, লাইসেন্স প্রদান ও নবায়নের ক্ষেত্রে দক্ষতা বৃদ্ধি পাবে। সময় ও ব্যয় হ্রাস পাবে। সুষ্ঠুভাবে মনিটরিং করা সহজতর হবে। |  | ✓ | ✓ |
|  | অনলাইনে বরফকল নিবন্ধন, লাইসেন্স প্রদান ও নবায়নের ব্যবস্থাকরণ। | মৎস্য অধিদপ্তর | নিবন্ধনের সময় ও ব্যয় হ্রাস পাবে। দক্ষতার সাথে Traceability সিস্টেম বাস্তবায়ন করা ও বরফকল মনিটরিং করা সহজতর হবে। |  | ✓ | ✓ |
|  | অনলাইনে মৎস্য ও মৎস্যজাত পণ্যের স্বাস্থ্য সনদ প্রদানের ব্যবস্থাকরণ। | মৎস্য অধিদপ্তর | রপ্তানীকারকদের ব্যয় ও সময়ের অপচয় হ্রাস পাবে এবং ভোগান্তি দূর হবে। স্বাস্থ্য সনদ প্রদানের প্রক্রিয়ায় দক্ষতা বৃদ্ধি পবে এবং স্বচ্ছতা আসবে। |  | ✓ | ✓ |
|  | অনলাইনে মৎস্য ও মৎস্যজাত পণ্য আমদানির জন্য অনাপত্তি সনদ প্রদান। | মৎস্য অধিদপ্তর | আমদানীকারকদের ব্যয় ও সময়ের অপচয় হ্রাস এবং ভোগান্তি দূর হবে। অনাপত্তি প্রদান প্রক্রিয়ায় দক্ষতা ও স্বচ্ছতা বৃদ্ধি পাবে। |  | ✓ | ✓ |
|  | জলমহাল ব্যবস্থাপনায় ইলেক্ট্রনিক পদ্ধতি চালুকরণ। | মৎস্য অধিদপ্তর | অংশীদারিত্বমূলক ও স্থায়িত্বশীল জলমহাল ব্যবস্থাপনায় দক্ষতা বৃদ্ধি পাবে। পরিবীক্ষণ করা সহজতর হবে। |  | ✓ | ✓ |
|  | গুণগত মানসম্পন্ন পোনা উৎপাদনে ব্রুড মাছ ব্যবস্থাপনার ইলেক্ট্রনিক পদ্ধতি চালুকরণ। | মৎস্য অধিদপ্তর | ব্রুড মাছ ব্যবস্থাপনায় দক্ষতা বৃদ্ধি পাবে ও স্বচ্ছতা আসবে। খামারীদের ব্যয় ও সময়ের অপচয় হ্রাস পাবে। গুনগত মানসম্পন্ন পোনার সরবরাহ বৃদ্ধি পাবে। |  | ✓ | ✓ |
|  | বিলুপ্ত প্রজাতির মাছ সংরক্ষণে অভয়াশ্রম স্থাপন ও ব্যবস্থাপনার ক্ষেত্রে ইলেক্ট্রনিক পদ্ধতি চালুকরণ। | মৎস্য অধিদপ্তর | মাছের অভয়াশ্রমের পরিবীক্ষণ ও এর প্রভাব নিরুপণ করা সহজ হবে। বিলুপ্তপ্রায় মৎস্য প্রজাতির উৎপাদন বৃদ্ধি পাবে। কার্যক্রম বাস্তবায়নে স্বচ্ছতা ও জবাবদিহীতা নিশ্চিত হবে। |  | ✓ | ✓ |
|  | মা ইলিশ/জাটকা রক্ষার কার্যক্রমে ইলেক্ট্রনিক ব্যবস্থার প্রবর্তন। | মৎস্য অধিদপ্তর | সার্বিক কার্যক্রমে স্বচ্ছতা ও জবাবদিহীতা নিশ্চিত করা সম্ভব হবে। ইলিশ মাছের উৎপাদন বৃদ্ধির জন্য পরিচালিত কার্যক্রমের প্রভাব নিরুপণ ও ভবিষ্যৎ কর্মপরিকল্পনা প্রণয়ন সহজ হবে। |  | ✓ | ✓ |
|  | জেলেদের নিবন্ধন ও ডাটাবেজ প্রণয়ন এবং পরিচয়পত্র প্রদানে ইলেক্ট্রনিক ব্যবস্থার প্রবর্তন। | মৎস্য অধিদপ্তর | নিবন্ধন প্রক্রিয়ায় সক্ষমতা বৃদ্ধি পাবে। জেলেদের আর্থিক সহায়তা প্রদানে দ্বৈততা পরিহার ও সহায়তা প্রাপ্তিতে ভোগান্তি কমবে। | ✓ | ✓ |  |
|  | মৎস্য খাদ্য উৎপাদন, আমদানী- রপ্তানী ও বিপনণের জন্য অনলাইনে লাইসেন্স প্রদান ও নবায়নের ব্যবস্থাকরণ। | মৎস্য অধিদপ্তর | লাইসেন্স প্রদান ও নবায়ন নির্ধারিত ব্যয়ে ও স্বল্প সময়ের মধ্যে করা সম্ভব হবে। মনিটরিং করা সহজ হবে ও নিরাপদ মৎস্য খাদ্য সরবরাহ সহজতর হবে। |  | ✓ | ✓ |
|  | মৎস্য সংরক্ষণ আইন অনুযায়ী হাট-বাজার ও জলমহালে নিয়মিত অভিযান পরিচালনা সংক্রান্ত ইলেক্ট্রনিক পদ্ধতি চালুকরণ। | মৎস্য অধিদপ্তর | মৎস্য সংরক্ষণ অভিযান নিয়মিত পরিচালনা নিশ্চিত হবে বিভিন্ন প্রজাতির মৎস্য সংরক্ষণ তরান্বিত হবে এবং অফিসের সক্ষমতা বৃদ্ধি পাবে। |  | ✓ | ✓ |
|  | অনলাইনে উপকূলীয় ও সমুদ্রগামী মাছ ধরার নৌযানের লাইসেন্স প্রদান ও নবায়নের ব্যবস্থাকরণ। | মৎস্য অধিদপ্তর | মাছ ধরার লাইসেন্স প্রদান ও নবায়ন নির্ধারিত ব্যয়ে ও স্বল্প সময়ের মধ্যে করা সম্ভব হবে। মাছ ধরার নৌযানসমূহ মনিটরিং করা এবং দায়িত্বশীল ফিশিং স্কিম প্রণয়ন সহজ হবে। |  | ✓ | ✓ |
|  | এলাকা ভিত্তিক মাছের বাজার মূল্য সম্পর্কিত ডাটাবেইজ প্রণয়ন ও নিয়মিত হালনাগাদকরণ এবং তা ওয়েবসাইটে প্রকাশকরণ। | মৎস্য অধিদপ্তর | মৎস্যচাষীরা প্রতিদিন বিভিন্ন অঞ্চলের মাছের বাজার মূল্য জানতে পারবে। মাছ বাজারজাতকরণের ক্ষেত্রে সিদ্ধান্ত গ্রহণ সহজ হবে এবং মাছের ন্যায্য মূল্য প্রাপ্তি নিশ্চিত হবে। |  | ✓ | ✓ |
|  | পানির গুণাগুণ পরীক্ষা সংক্রান্ত ইলেক্ট্রনিক পদ্ধতি চালুকরণ এবং ফলাফল অনলাইনে চাষিদের প্রদানের ব্যবস্থাকরণ। | মৎস্য অধিদপ্তর | স্বল্প ব্যয়ে ও স্বল্প সময়ে চাষীরা পানি পরীক্ষার ফলাফল অফিস না এসেই জানতে পারবে। ফলে চাষীদের ভোগান্তি কমবে। |  | ✓ | ✓ |
|  | উপকূলীয় অঞ্চলে জেলেদের জানমাল রক্ষার্থে আগাম সর্তক বার্তা প্রেরণের ব্যবস্থাকরণ | মৎস্য অধিদপ্তর | জরুরী প্রয়োজনে সমুদ্রে মাছ ধরায় নিয়োজিত জেলেদের নিকট আগাম সতর্ক বার্তা প্রেরণ সম্ভব হবে। এতে জেলেদের জানমাল রক্ষা পাবে। |  | ✓ | ✓ |
|  | মৎস্য খাদ্যের মান পরীক্ষা সংক্রান্ত ইলেক্ট্রনিক পদ্ধতি চালুকরণ এবং সনদ অনলাইনে প্রদানের ব্যবস্থাকরণ। | মৎস্য অধিদপ্তর | মৎস্যখাদ্যের মান পরীক্ষার সনদ প্রদনি সহজতর হবে। খাদ্য ব্যবসায়ীদের ভোগান্তি দূর হবে এবং সরকারি কাজে স্বচ্ছতা আসবে। |  | ✓ | ✓ |
|  | Illegal, Unregulated and Unreported (IUU) মৎস্য আহরণ রোধে কার্যকর ইলেক্ট্রনিক ব্যবস্থার প্রবর্তন। | মৎস্য অধিদপ্তর | সমুদ্রগামী নৌযান ও জাহাজকে নিয়ন্ত্রণ করা সহজ হবে, বিদেশী নৌযানের অবৈধ অনুপ্রবেশ ও মৎস্য আহরণ রোধ করা সম্ভব হবে। ফলে সামুদ্রিক মৎস্য সম্পদ রক্ষা পাবে। |  | ✓ | ✓ |
|  | মনিটরিং, কন্ট্রোল এবং সার্ভিল্যান্স সংক্রান্ত ডাটাবেইজ প্রবর্তন। | মৎস্য অধিদপ্তর | সমুদ্রে মৎস্য সম্পদের তালিকা প্রণয়ন, মৎস্য সম্পদ সংরক্ষণ ও দায়িত্বশীল আহরণ, বিদেশী মাছ ধরা জাহাজের অনুপ্রবেশ রোধ, ইত্যাদি ক্ষেত্রে শৃঙ্খলা আসবে। ব্লু-ইকোনোমি অর্জন সহজ হবে। |  | ✓ | ✓ |
|  | ভিটিএমএস ব্যবস্থার প্রবর্তন। | মৎস্য অধিদপ্তর |  | ✓ | ✓ |  |
|  | রপ্তানীযোগ্য মৎস্য ও মৎস্যজাত পণ্যের কনসাইমেন্ট পরিদর্শন ও রিপোর্ট প্রদানের ক্ষেত্রে ইলেক্ট্রনিক পদ্ধতি চালুকরণ। | মৎস্য অধিদপ্তর | রপ্তানীযোগ্য মৎস্য ও মৎস্যজাত পণ্যের মান নিয়ন্ত্রণে সক্ষমতা বৃদ্ধি পাবে। রপ্তানী কাজের গতি বৃদ্ধি পাবে। |  | ✓ | ✓ |
|  | রপ্তানীযোগ্য মৎস্য ও মৎস্যজাত পণ্যের এনআরসিপি পরীক্ষাকরণে ইলেক্ট্রনিক পদ্ধতি চালুকরণ। | মৎস্য অধিদপ্তর | রপ্তানীকারকদের ব্যয় ও সময়ের অপচয় হ্রাস এবং ভোগান্তি দূর হবে। এনআরসিপি পরীক্ষাকরণ প্রক্রিয়ায় স্বচ্ছতা আসবে। পণ্যে কোন র‌্যাপিড এলার্ট থাকলে সহজেই জানা যাবে। মৎস্য ও মৎস্যজাত পণ্যের রপ্তানী বৃদ্ধি পাবে। |  | ✓ | ✓ |
|  | মোবাইল এসএমএস এর মাধ্যমে বিনামূল্যে প্রাণিসম্পদের চিকিৎসা সেবা এবং উৎপাদন ও ব্যবস্থাপনা বিষয়ক পরামর্শ প্রদান। | প্রাণিসম্পদ অধিদপ্তর | জনগণ ঘরে বসেই প্রাণিসম্পদ বিষয়ক সকল সেবা বিনামূল্যে এস.এম.এস এর মাধ্যমে পাবেন এবং প্রাণিসম্পদের উন্নয়ন ত্বরান্বিত হবে। | ✓ | ✓ |  |
|  | নিরাপদ মুরগি পালন সংক্রান্ত খামার ভিত্তিক ডাটাবেজ প্রস্তুতকরণ। | প্রাণিসম্পদ অধিদপ্তর | নিরাপদ মাংস উৎপাদন সহজ হবে। প্রাণিজ আমিষ বৃদ্ধিতে সহায়ক ভূমিকা রাখবে। রোগ বালাই প্রতিরোধ ও নিয়ন্ত্রণ সহজ হবে। | ✓ | ✓ |  |
|  | অনলাইনে ঝিনাইদহ ভেটেরিনারি কলেজের ভর্তি প্রক্রিয়া চালুকরণ। | প্রাণিসম্পদ অধিদপ্তর | অনলাইনে ঝিনাইদহ ভেটেরিনারি কলেজের ভর্তি প্রক্রিয়া সহজ হবে, সময় ও ব্যয় কমবে। | ✓ | ✓ |  |
|  | অনলাইনে লেয়ার ফার্ম রেজিস্ট্রেশন ও নবায়নের ব্যবস্থাকরণ। | প্রাণিসম্পদ অধিদপ্তর | রেজিষ্ট্রেশন ও নবায়ন কম ব্যয়ে ও স্বল্প সমযের মধ্যে করা সম্ভব হবে। মনিটরিং করা সহজ হবে ও নিরাপদ খাদ্য সরবরাহ সহজতর হবে। | ✓ | ✓ |  |
|  | অনলাইনে ব্রয়লার ফার্ম রেজিস্ট্রেশন ও নবায়নের ব্যবস্থাকরণ। | প্রাণিসম্পদ অধিদপ্তর | রেজিষ্ট্রেশন ও নবায়ন কম ব্যয়ে ও স্বল্প সময়ের মধ্যে করা সম্ভব হবে। মনিটরিং করা সহজ হবে ও নিরাপদ খাদ্য সরবরাহ সহজতর হবে। | ✓ | ✓ |  |
|  | অনলাইনে ব্রিডার ফার্ম রেজিস্ট্রেশন ও নবায়নের ব্যবস্থাকরণ। | প্রাণিসম্পদ অধিদপ্তর | রেজিষ্ট্রেশন ও নবায়ন কম ব্যয়ে ও স্বল্প সময়ের মধ্যে করা সম্ভব হবে। মনিটরিং করা সহজ হবে ও নিরাপদ খাদ্য সরবরাহ সহজতর হবে। |  | ✓ | ✓ |
|  | অনলাইনে ডাক ফার্ম রেজিস্ট্রেশন ও নবায়নের ব্যবস্থাকরণ। | প্রাণিসম্পদ অধিদপ্তর | রেজিষ্ট্রেশন ও নবায়ন কম ব্যয়ে ও স্বল্প সময়ের মধ্যে করা সম্ভব হবে। মনিটরিং করা সহজ হবে ও নিরাপদ খাদ্য সরবরাহ সহজতর হবে। |  | ✓ | ✓ |
|  | অনলাইনে গ্র্যান্ট প্যারেন্টস্টক ফার্ম রেজিস্ট্রেশন ও নবায়নের ব্যবস্থাকরণ। | প্রাণিসম্পদ অধিদপ্তর | রেজিষ্ট্রেশন ও নবায়ন কম ব্যয়ে ও স্বল্প সময়ের মধ্যে করা সম্ভব হবে। মনিটরিং করা সহজ হবে ও নিরাপদ খাদ্য সরবরাহ সহজতর হবে। |  | ✓ | ✓ |
|  | অনলাইনে ডেইরী ফার্ম রেজিস্ট্রেশন ও নবায়নের ব্যবস্থাকরণ। | প্রাণিসম্পদ অধিদপ্তর | রেজিষ্ট্রেশন ও নবায়ন কম ব্যয়ে ও স্বল্প সময়ের মধ্যে করা সম্ভব হবে। মনিটরিং করা ও নিরাপদ খাদ্য সরবরাহ করা সহজতর হবে। |  | ✓ | ✓ |
|  | অনলাইনে ছাগল ফার্ম রেজিস্ট্রেশন ও নবায়নের ব্যবস্থাকরণ। | প্রাণিসম্পদ অধিদপ্তর | রেজিষ্ট্রেশন ও নবায়ন কম ব্যয়ে ও স্বল্প সময়ের মধ্যে করা সম্ভব হবে। মনিটরিং করা ও নিরাপদ খাদ্য সরবরাহ করা সহজতর হবে। | ✓ | ✓ |  |
|  | অনলাইনে ভেড়া ফার্ম রেজিস্ট্রেশন ও নবায়নের ব্যবস্থাকরণ। | প্রাণিসম্পদ অধিদপ্তর | রেজিষ্ট্রেশন ও নবায়ন কম ব্যয়ে ও স্বল্প সময়ের মধ্যে করা সম্ভব হবে। মনিটরিং করা সহজ হবে ও নিরাপদ খাদ্য সরবরাহ সহজতর হবে। |  | ✓ | ✓ |
|  | অনলাইনে গরু হৃষ্ট পুষ্টকরণ খামারের ডাটাবেজ প্রস্তুতকরণ। | প্রাণিসম্পদ অধিদপ্তর | কম ব্যয়ে ও স্বল্প সময়ের মধ্যে গরু হৃষ্ট পুষ্টকরণ করা সম্ভব হবে। মনিটরিং করা ও নিরাপদ মাংস উৎপাদন করা সহজতর হবে। |  | ✓ | ✓ |
|  | পশুখাদ্য উৎপাদন প্রক্রিয়াজাতকরণ, সংরক্ষণ ও বাজারজাতকারক (ক্যাটাগরি-১) রেজিষ্ট্রেশন ও নবায়নের ব্যবস্থাকরণ। | প্রাণিসম্পদ অধিদপ্তর | কম ব্যয়ে ও স্বল্প সময়ের মধ্যে রেজিষ্ট্রেশন ও নবায়ন করা সম্ভব হবে। মনিটরিং করা সহজ হবে। |  | ✓ | ✓ |
|  | পশুখাদ্য আমদানি, রপ্তানি, সংরক্ষণ ও বাজারজাতকারক (ক্যাটাগরি-২) রেজিষ্ট্রেশন ও নবায়নের ব্যবস্থাকরণ। | প্রাণিসম্পদ অধিদপ্তর | কম ব্যয়ে ও স্বল্প সময়ের মধ্যে রেজিষ্ট্রেশন ও নবায়ন করা সম্ভব হবে। মনিটরিং করা সহজ হবে। |  | ✓ | ✓ |
|  | পশুখাদ্য বিক্রয়কারক (ক্যাটাগরি-৩) রেজিষ্ট্রেশন ও নবায়নের ব্যবস্থাকরণ। | প্রাণিসম্পদ অধিদপ্তর | কম ব্যয়ে ও স্বল্প সময়ের মধ্যে রেজিষ্ট্রেশন ও নবায়ন করা সম্ভব হবে। মনিটরিং করা সহজ হবে। |  | ✓ | ✓ |
|  | সিমেন উৎপাদন, বিতরণ ও ব্যবহার বিষয়ে ডাটাবেজ প্রস্তুতকরণ। | প্রাণিসম্পদ অধিদপ্তর | প্রয়োজনীয়তার আলোকে সিমেন উৎপাদন ও বিতরণ বিষয়ে পরিকল্পনা গ্রহণ করা এবং গবাদি পশুর জাত উন্নয়ন সংক্রান্ত তথ্য সংরক্ষণ সহজ হবে। | ✓ | ✓ |  |
|  | সরকারী ফার্মের ডাটাবেইজ প্রস্তুতকরণ ও এর উৎপাদন সংক্রান্ত রিপোর্ট প্রকাশকরণ (ডেইরী ফার্ম, ছাগল খামার, পোল্ট্রি খামার)। | প্রাণিসম্পদ অধিদপ্তর | প্রাণিসম্পদ সংক্রান্ত সরকারী ফার্মগুলো সুষ্ঠু ব্যবস্থাপনা করা তরান্বিত হবে। মনিটরিং করা সহজ হবে। |  | ✓ | ✓ |
|  | গবেষণাগার ভিত্তিক রোগ অনুসন্ধান ডাটাবেজ প্রস্তুতকরণ (সি.ডি.আই.এল ও এফ.ডি.আই.এল) | প্রাণিসম্পদ অধিদপ্তর | রোগ বালাই প্রতিরোধ ও নিয়ন্ত্রণ সংক্রান্ত পরিকল্পনা গ্রহণ করা সহজ হবে। নিরাপদ মাংস, ডিম, দুধ উৎপাদন সহজ হবে। |  | ✓ | ✓ |
|  | বিভিন্ন প্রশিক্ষণ প্রতিষ্ঠানে অনলাইন রেজিষ্ট্রেশনের ব্যবস্থাকরণ (ও.টি.আই, ভি.টি.আই এবং এল.টি.আই)। | প্রাণিসম্পদ অধিদপ্তর | প্রশিক্ষণ প্রতিষ্ঠানে প্রশিক্ষনের জন্য রেজিষ্ট্রেশন করা সহজ হবে, সময় ও ব্যয় কম হবে। প্রশিক্ষণের ক্ষেত্রে দৈততা পরিহার করা সম্ভব হবে। | ✓ | ✓ |  |
|  | পশুজাত খাদ্য উপকরণের পুষ্টি মানের ডাটাবেজ প্রস্তুতকরণ। | প্রাণিসম্পদ অধিদপ্তর | পশুজাত খাদ্য উপকরণের পুষ্টি মান সংক্রান্ত তথ্য প্রাপ্তি সহজ ও নিরাপদ মাংস উৎপাদন সহজ হবে। |  | ✓ | ✓ |
|  | প্রাণিসম্পদের বিভিন্ন রোগের টিকা উৎপাদন, বিতরণ ও ব্যবহার সংক্রান্ত ডাটাবেজ প্রস্তুতকরণ। | প্রাণিসম্পদ অধিদপ্তর | প্রাণিসম্পদের বিভিন্ন রোগের টিকা উৎপাদন, বিতরণ ও ব্যবহার বিষয়ে পরিকল্পনা প্রনয়ণ করা ও রোগ প্রতিরোধ করা সহজ হবে। | ✓ | ✓ |  |
|  | প্রাণিসম্পদের রোগ বালাই ও চিকিৎসা সম্পর্কিত অনলাইন ডাটাবেজ প্রস্তুতকরণ। | প্রাণিসম্পদ অধিদপ্তর | প্রাণিসম্পদের রোগ বালাই ও চিকিৎসা সম্পর্কিত সকল তথ্য সংরক্ষণ ও প্রাপ্তি সহজ হবে এবং রোগ প্রতিরোধ ও রোগ নিয়ন্ত্রণ করা সহজতর হবে। | ✓ | ✓ |  |
|  | কৃত্রিম প্রজনন কার্যক্রম বাস্তবায়ন ও প্রোজেনি রেকর্ড সংরক্ষণ। | প্রাণিসম্পদ অধিদপ্তর | গবাদি পশুর জাত উন্নয়ন সংক্রান্ত তথ্য এবং প্রোজেনির উৎপাদনশীলতা সম্পর্কিত রেকর্ড সংরক্ষণ সহজ হবে। |  | ✓ | ✓ |
|  | অনলাইনে এক্সটেনশন কার্যক্রম রিপোর্টিং ও মনিটরিং এর ব্যবস্থাগ্রহণ। | প্রাণিসম্পদ অধিদপ্তর | নিরাপদ মাংস, ডিম, দুধ উৎপাদন সহজ হবে এবং অন্যান্য সেবা সংক্রামত্ম তথ্য প্রাপ্তি সহজ হবে। প্রাণিজ আমিষ বৃদ্ধিতে সহায়ক ভূমিকা রাখবে। রোগ বালাই প্রতিরোধ ও নিয়ন্ত্রণ সহজ হবে। |  | ✓ | ✓ |
|  | অনলাইন ভর্তি প্রক্রিয়া ব্যবস্থার প্রবর্তন। | মেরিন ফিশারিজ একাডেমি | ষ্টুডেন্টদের একাডেমিতে ভর্তির জন্য বারবার যেতে হবেনা। কম ব্যয়ে কোন ভোগান্তি ছাড়াই ভর্তির সুযোগ পাবে। | ✓ | ✓ |  |
|  | ভর্তি পরীক্ষার ফি অনলাইনে জমাদানের ব্যবস্থাকরণ। | মেরিন ফিশারিজ একাডেমি | এতে সময় ও ব্যয় হ্রাস পাবে। আর্থিক স্বচ্ছতা আসবে। | ✓ |  |  |
|  | স্টুডেন্ট ডাটাবেজ প্রণয়ন ও ডাটাবেইজে স্টুডেন্টদের প্রবেশ নিশ্চিতকরণ। | মেরিন ফিশারিজ একাডেমি | একাডেমির কাজে সক্ষমতা বৃদ্ধি পাবে। ক্যাডেটদের শিক্ষা, প্রশিক্ষণ এবং শৃঙ্খলা জনিত কার্যক্রম সহজতর হবে। ক্যাডেটরা অনলাইনে তাদের প্রয়োজনীয় তথ্য সহজেই জানতে পারবে। | ✓ | ✓ |  |
|  | একাডেমিক ইনফরমেশন সিস্টেম সফটওয়্যার চালুকরণ। | মেরিন ফিশারিজ একাডেমি | বাৎসরিক পরীক্ষার জন্য রেজিস্ট্রেশন, কোর্স ফি ম্যানেজমেন্ট, রুটিন প্রণয়ন, উত্তরপত্র মূল্যায়ন এবং রেজাল্ট প্রসেসিং এর জন্য ক্যাডেটদের একাডেমিক কার্যক্রম প্রক্রিয়া সহজতর হবে। |  | ✓ | ✓ |
|  | একাডেমির কর্মকর্তা ও কর্মচারীদের ডাটাবেজ প্রণয়নের ব্যবস্থাকরণ। | মেরিন ফিশারিজ একাডেমি | একাডেমির সক্ষমতা বৃদ্ধি পাবে। কর্মকর্তা/কর্মচারীদের দক্ষতা উন্নয়নে কর্মপরিকল্পনা প্রণয়ন সহজ হবে। জনগণ সহজে একডেমিতে কর্মরত জনবলের তথ্য জানতে পারবে। |  | ✓ | ✓ |
|  | একাডেমির গবেষণা কর্ম ব্যবস্থাপনার অটোমেশন। | মেরিন ফিশারিজ একাডেমি | গবেষণা কর্ম সিলেকশন ও পরিচালনা এবং ফলাফল উপস্থাপন সহজ হবে। জনগণ ওয়েবসাইটের মাধ্যমে সহজেই একডেমির গবেষণা কাজ ও উদ্ভাবিত প্রযুক্তি সম্বন্ধে জানতে পারবে। |  | ✓ | ✓ |
|  | আগ্রহী মৎস্য চাষী ও উদ্যোক্তাদের মৎস্যচাষ বিষয়ক পরামর্শ প্রদানের জন্য ইলেক্ট্রনিক পদ্ধতির প্রবর্তন। | বাংলাদেশ মৎস্য গবেষণা ইনস্টিটিউট | আগ্রহী মৎস্য চাষী ও উদ্যোক্তাগণ মৎস্যচাষ বিষয়ক তথ্য সহজে পাবে এবং জনগণ মৎস্য চাষে উদ্বুদ্ধ হবে। | ✓ | ✓ |  |
|  | মাছের নতুন জাত উদ্ভাবন বা মাছের জাত উন্নয়ন ব্যবস্থাপনার অটোমেশন। | বাংলাদেশ মৎস্য গবেষণা ইনস্টিটিউট | গবেষণা কাজে সক্ষমতা বৃদ্ধি পাবে। উন্নীত/ উদ্ভাবিত নতুন নতুন মাছের জাত ও চাষ পদ্ধতি সম্পর্কে জনগণ ওয়েবসাইটের মাধ্যমে সহজেই জানতে পারবে। চাষীরা মাছ চাষে আগ্রহী হবে। ফলে মাছের উৎপাদন বৃদ্ধি পাবে। |  | ✓ | ✓ |
|  | মৎস্য চাষ প্রযুক্তি উদ্ভাবন সংক্রান্ত ব্যবস্থাপনার অটোমেশন। | বাংলাদেশ মৎস্য গবেষণা ইনস্টিটিউট | গবেষণা ক্ষেত্রে সক্ষমতা বৃদ্ধি পাবে। উদ্ভাবিত মাছ চাষ প্রযুক্তি সম্পর্কে জনগণ ওয়েবসাইটের মাধ্যমে সহজেই জানতে পারবে। চাষীরা মাছ চাষে আগ্রহী হবে। ফলে মাছের উৎপাদন বৃদ্ধি পাবে। |  | ✓ | ✓ |
|  | গুণগত মানসম্পন্ন মৎস্য খাদ্য উদ্ভাবন প্রক্রিয়ার অটোমেশন। | বাংলাদেশ মৎস্য গবেষণা ইনস্টিটিউট | গবেষণা কাজে সক্ষমতা বৃদ্ধি পাবে। গুণগত মানসম্পন্ন উৎপাদিত মৎস্য খাদ্যের বিষয়ে জনগণ ওয়েবসাইটের মাধ্যমে সহজেই জানতে পারবে। চাষীরা মাছ চাষে আগ্রহী হবে। মাছের উৎপাদন বৃদ্ধি পাবে। |  | ✓ | ✓ |
|  | মাছের রোগ সনাক্তকরণ প্রক্রিয়ার অটোমেশন এবং সনাক্তকৃত রোগ ও এর প্রতিকার সম্পর্কে জনগণকে অবহিতকরণ। | বাংলাদেশ মৎস্য গবেষণা ইনস্টিটিউট | গবেষণা কাজে সক্ষমতা বৃদ্ধি পাবে। সনাক্তকৃত রোগ ও এর প্রতিকার সম্পর্কে জনগণ ওয়েবসাইটের মাধ্যমে সহজেই জানতে পারবে। মাছের রোগ-বালাই দূর করা সম্ভব হবে। চাষীরা মাছ উৎপাদনে আগ্রহী হবে। | ✓ | ✓ |  |
|  | মাছের রোগ প্রতিরোধ প্রযুক্তি উদ্ভাবনের ইলেক্ট্রনিক পদ্ধতি চালুকরণ। | বাংলাদেশ মৎস্য গবেষণা ইনস্টিটিউট | গবেষণা কাজে সক্ষমতা বৃদ্ধি পাবে। মাছের রোগ প্রতিরোধে উদ্ভাবিত প্রযুক্তি সম্পর্কে জনগণ ওয়েবসাইটের মাধ্যমে সহজেই জানতে পারবে। চাষীরা মাছ উৎপাদনে আগ্রহী হবে। |  | ✓ | ✓ |
|  | মাছের রোগ প্রতিকার প্রযুক্তি উদ্ভাবনের ইলেক্ট্রনিক পদ্ধতি চালুকরণ। | বাংলাদেশ মৎস্য গবেষণা ইনস্টিটিউট | গবেষণা কাজে সক্ষমতা বৃদ্ধি পাবে। মাছের রোগ প্রতিকারে উদ্ভাবিত প্রযুক্তি সম্পর্কে জনগণ ওয়েবসাইটের মাধ্যমে সহজেই জানতে পারবে। চাষীরা মাছ উৎপাদনে আগ্রহী হবে। |  | ✓ | ✓ |
|  | মৎস্য চাষ বিষয়ক প্রশিক্ষণ পদ্ধতির অটোমেশন। | বাংলাদেশ মৎস্য গবেষণা ইনস্টিটিউট | প্রশিক্ষণের জন্য মৎস্য চাষী সিলেকশন সহজ হবে। একই প্রযুক্তির প্রশিক্ষণে মৎস্য চাষীদের দৈততা পরিহার করা সম্ভব হবে। |  | ✓ | ✓ |
|  | গবেষণাধর্মী কর্মশালার আয়োজন সম্পর্কিত তথ্যের ডাটাবেইজ স্থাপন। | বাংলাদেশ মৎস্য গবেষণা ইনস্টিটিউট | গবেষণা কাজে সক্ষমতা বৃদ্ধি পাবে। | ✓ | ✓ |  |
|  | ইলিশ সম্পদ ব্যবস্থাপনা সম্পর্কিত ডাটাবেইজ তৈরীকরণ। | বাংলাদেশ মৎস্য গবেষণা ইনস্টিটিউট | ইলিশ মাছ উৎপাদন, সংরক্ষণ ও বৃদ্ধিতে ভূমিকা রাখবে |  | ✓ | ✓ |
|  | মৎস্য খাদ্যের নমুনা পরীক্ষার ক্ষেত্রে অনলাইন ব্যবস্থার প্রবর্তন। | বাংলাদেশ মৎস্য গবেষণা ইনস্টিটিউট | মৎস্য খাদ্যের মান সম্পর্কে চাষীরা সহজেই অবহিত হতে পারবে। গুণগত মানসম্পন্ন মৎস্য খাদ্য নির্বাচন ও ব্যবহার করা সম্ভব হবে। মৎস্য উৎপাদন বৃদ্ধি পাবে। | ✓ | ✓ |  |
|  | পানির গুণগত মান পরীক্ষার ক্ষেত্রে অনলাইন ব্যবস্থার প্রবর্তন। | বাংলাদেশ মৎস্য গবেষণা ইনস্টিটিউট | পানির গুণগত মান সম্পর্কে চাষীরা ঘরে বসে সহজেই অবহিত হতে পারবে। সময় ও ব্যয় হ্রাস পাবে। |  | ✓ | ✓ |
|  | রিসার্চ ম্যানেজমেন্ট ইনফরমেশন সিস্টেম চালুকরণ। | বাংলাদেশ মৎস্য গবেষণা ইনস্টিটিউট | গবেষণা ক্ষেত্রের সক্ষমতা বৃদ্ধি পাবে। | ✓ | ✓ |  |
|  | গবেষণালব্ধ ফলাফলের ইলেক্ট্রনিক ডাটা ব্যাংক স্থাপন ও হালনাগাদ সংরক্ষণ। | বাংলাদেশ মৎস্য গবেষণা ইনস্টিটিউট | ইনস্টিটিউট গবেষণালব্ধ ফলাফল সংরক্ষণ, প্রদর্শন ও গবেষণার কাজে ব্যবহার সহজ হবে। | ✓ | ✓ |  |
|  | আগ্রহী খামারি ও উদ্যোক্তাদের পশুপালন এবং রোগবালাই সম্পর্কে পরামর্শ প্রদানের জন্য কম্পিউটার ভিত্তিক ব্যবস্থা চালুকরণ। | বাংলাদেশ প্রাণিসম্পদ গবেষণা ইনস্টিটিউট | আগ্রহী খামারীরা প্রাণিসম্পদ পালন এবং রোগ বালাই বিষয়ক তথ্য সহজে পাবে এবং প্রাণিসম্পদ পালনে উদ্বুদ্ধ হবে | ✓ | ✓ |  |
|  | হাঁস, মুরগী ও গবাদিপশুর জাত উন্নয়ন সংক্রান্ত গবেষণা কার্যক্রমসমূহের ইলেক্ট্রনিক পদ্ধতি চালুকরণ এবং উন্নয়নকৃত/ উদ্ভাবিত জাতের তথ্য ওয়েবসাইটে প্রকাশকরণ। | বাংলাদেশ প্রাণিসম্পদ গবেষণা ইনস্টিটিউট | গবেষণা কাজে সক্ষমতা বৃদ্ধি পাবে। উন্নয়নকৃত/ উদ্ভাবিত হাঁস, মুরগী ও গবাদিপশুর জাত সম্পর্কে জনগণ ওয়েবসাইটের মাধ্যমে সহজেই জানতে পারবে। খামারীরা আগ্রহী হবে। হাঁস, মুরগী ও গবাদিপশুর উৎপাদন বৃদ্ধি পাবে। |  | ✓ | ✓ |
|  | গুণগত মানসম্পন্ন প্রাণি খাদ্য উদ্ভাবন প্রক্রিয়ার অটোমেশন এবং উদ্ভাবিত প্রাণি খাদ্য ওয়েবসাইটে প্রকাশ করা। | বাংলাদেশ প্রাণিসম্পদ গবেষণা ইনস্টিটিউট | গবেষণা কাজে সক্ষমতা বৃদ্ধি পাবে। গুণগত মানসম্পন্ন উৎপাদিত প্রাণি খাদ্যের বিষয়ে জনগণ ওয়েবসাইটের মাধ্যমে সহজেই জানতে পারবে। প্রাণিসম্পদের উৎপাদন বৃদ্ধি পাবে। |  | ✓ | ✓ |
|  | আক্রান্ত হাঁস, মুরগী ও গবাদিপ্রাণির রোগে সনাক্তকরণ প্রক্রিয়ার অটোমেশন এবং সনাক্তকৃত রোগ ও এর প্রতিকার সম্পর্কে জনগণকে অবহিতকরণ। | বাংলাদেশ প্রাণিসম্পদ গবেষণা ইনস্টিটিউট | গবেষণা কাজে সক্ষমতা বৃদ্ধি পাবে। সনাক্তকৃত রোগ ও এর প্রতিকার সম্পর্কে জনগণ ওয়েবসাইটের মাধ্যমে সহজেই জানতে পারবে। খামারিরা হাঁস, মুরগী ও গবাদিপশু পালনে আরও আগ্রহী হবে। |  | ✓ | ✓ |
|  | হাঁস, মুরগী ও গবাদিপ্রাণির বিভিন্ন রোগ-বালাই প্রতিরোধের জন্য উদ্ভাবিত ভ্যাক্সিনসমূহের ইলেক্ট্রনিক ডাটাবেইজ স্থাপন। | বাংলাদেশ প্রাণিসম্পদ গবেষণা ইনস্টিটিউট | গবেষণা কাজে সক্ষমতা বৃদ্ধি পাবে। হাঁস, মুরগী ও গবাদিপ্রাণির রোগ-বালাই প্রতিরোধে উদ্ভাবিত ভ্যাক্সিন সম্পর্কে জনগণ ওয়েবসাইটের মাধ্যমে সহজেই জানতে পারবে। খামারিরা হাঁস, মুরগী ও গবাদিপ্রাণি পালনে আগ্রহী হবে। |  | ✓ | ✓ |
|  | উদ্ভাবিত প্রযুক্তিসমুহের উপর খামারি/ উদ্যোক্তাদের প্রশিক্ষণ সংক্রান্ত ডাটাবেইজ স্থাপন। | বাংলাদেশ প্রাণিসম্পদ গবেষণা ইনস্টিটিউট | প্রশিক্ষণের জন্য খামারি/উদ্যোক্তা সিলেকশন সহজ হবে। একই প্রযুক্তির প্রশিক্ষণে খামারিদের দৈততা পরিহার করা সম্ভব হবে। | ✓ | ✓ |  |
|  | গবেষণাধর্মী কর্মশালার আয়োজন সম্পর্কিত ডাটাবেইজ স্থাপন। | বাংলাদেশ প্রাণিসম্পদ গবেষণা ইনস্টিটিউট | গবেষণা কাজে সক্ষমতা বৃদ্ধি পাবে। | ✓ | ✓ |  |
|  | প্রাণী খাদ্যের নমুনা পরীক্ষার ক্ষেত্রে ইলেক্ট্রনিক পদ্ধতি চালুকরণ। | বাংলাদেশ প্রাণিসম্পদ গবেষণা ইনস্টিটিউট | প্রাণী খাদ্যের মান সম্পর্কে খামারিরা সহজেই অবহিত হতে পারবে। গুণগত মানসম্পন্ন প্রাণী খাদ্য নির্বাচন ও ব্যবহার করা সম্ভব হবে। প্রাণিসম্পদের উৎপাদন বৃদ্ধি পাবে। |  | ✓ | ✓ |
|  | খামারি/উদ্যোক্তাদের মাঝে বিতরণের জন্য উদ্ভাবিত উন্নত জাতের ঘাসের কাটিং/বীজ এর ডাটাবেইজ স্থাপন। | বাংলাদেশ প্রাণিসম্পদ গবেষণা ইনস্টিটিউট | উদ্ভাবিত উন্নত জাতের ঘাসের কাটিং/ বীজের গুণাগুণ ও প্রাপ্যতা সম্পর্কে খামারিগণ সহজেই জানতে পারবে এবং ঘাস চাষে আগ্রহী হবে। প্রাণিসম্পদের উৎপাদন বৃদ্ধি পাবে। | ✓ | ✓ |  |
|  | রিসার্চ ম্যানেজমেন্ট ইনফরমেশন সিস্টেম | বাংলাদেশ প্রাণিসম্পদ গবেষণা ইনস্টিটিউট | গবেষণা ক্ষেত্রে সক্ষমতা বৃদ্ধি পাবে। |  | ✓ | ✓ |
|  | গবেষণালব্ধ ফলাফলের ইলেক্ট্রনিক ডাটা ব্যাংক স্থাপন ও হালনাগাদ সংরক্ষণ। | বাংলাদেশ প্রাণিসম্পদ গবেষণা ইনস্টিটিউট | ইনস্টিটিউটের গবেষণা লব্ধ ফলাফল সংরক্ষণ, প্রদর্শন ও গবেষণা কাজে ব্যবহার সহজ হবে। | ✓ | ✓ |  |
|  | ভেটেরিনারিয়ানদের জন্য ডাটাবেজ প্রণয়ন ও হালনাগাদ সংরক্ষণ। | বাংলাদেশ ভেটেরিনারি কাউন্সিল | ভেটেরিনারিয়ানদের দক্ষতা উন্নয়নে পরিকল্পনা প্রণয়ন সহজ হবে। দক্ষ ভেটেরিনারিয়ানদের উপযুক্ত ক্ষেত্রে ব্যবহার নিশ্চিত করা যাবে। | ✓ |  |  |
|  | ভেটেরিনারিয়ান স্টুডেন্টদের অনলাইন রেজিস্ট্রেশন প্রদানের ব্যবস্থাকরণ। | বাংলাদেশ ভেটেরিনারি কাউন্সিল | রেজিস্ট্রেশন কাজে গতি বৃদ্ধি পাবে এবং সময় ও খরচ কমবে। | ✓ | ✓ |  |
|  | ভেটেরিনারিয়ানদের অনলাইন রেজিস্ট্রেশন প্রদানের ব্যবস্থাকরণ। | বাংলাদেশ ভেটেরিনারি কাউন্সিল | রেজিস্ট্রেশন কাজে গতি বৃদ্ধি পাবে এবং সময় ও খরচ কমবে। | ✓ | ✓ |  |
|  | অনলাইনে ভেটেরিনারিয়ানদের অতিরিক্ত যোগ্যতা অন্তর্ভূক্তকরণ। | বাংলাদেশ ভেটেরিনারি কাউন্সিল | অতিরিক্ত যোগ্যতা অন্তর্ভুক্তকরণ কাজের গতি বৃদ্ধি পাবে এবং সময় ও খরচ কমবে। | ✓ | ✓ |  |
|  | অনলাইনে ভেটেরিনারিয়ানদের প্রত্যয়ন পত্র প্রদানের ব্যবস্থাকরণ। | বাংলাদেশ ভেটেরিনারি কাউন্সিল | প্রত্যয়ন কাজে গতি বৃদ্ধি পাবে এবং সময় ও খরচ কমবে। | ✓ | ✓ |  |
|  | অনলাইনে ভেটেরিনারি বিষয়ক শিক্ষাগত যোগ্যতার স্বীকৃতি প্রদান | বাংলাদেশ ভেটেরিনারি কাউন্সিল | স্বল্প ব্যয় ও সময়ে সেবা প্রদান সম্ভব হবে। অফিসের সক্ষমতা বৃদ্ধি পাবে। |  | ✓ |  |
|  | বিশেষায়িত প্রাণি চিকিৎসকদের ডাটাবেজ প্রণয়ন। | বাংলাদেশ ভেটেরিনারি কাউন্সিল | সুফল ভোগীরা চাহিদা মোতাবেক প্রাণি চিকিৎসকদের সাথে যোগাযোগ করতে পারবে। সেবার মান বাড়বে এবং সেবা ত্বরান্বিত হবে। |  | ✓ |  |
|  | মৎস্য অবতরণ কেন্দ্রের মৎস্য অবতরণ সম্পর্কিত ব্যবস্থাপনার অটোমেশন। | বাংলাদেশ মৎস্য উন্নয়ন কর্পোরেশন | অফিস কাজের সক্ষমতা বাড়বে। এতে মৎস্য ব্যবসায়ীগন সুষ্ঠুভাবে মাছ বাজারজাতকরণ করতে পারবে। |  | ✓ | ✓ |
|  | বিএফডিসি’র প্রতিটি কেন্দ্রের বরফ উৎপাদন ও বিক্রয় ব্যবস্থাপনার অটোমেশন ও মৎস্য ব্যবসায়ীদের প্রয়োজনীয় তথ্য নিয়মিত ওয়েব সাইটে প্রকাশ। | বাংলাদেশ মৎস্য উন্নয়ন কর্পোরেশন | মৎস্য ব্যবসায়ীগণ বরফের উৎপাদন ও সরবরাহ সম্পর্কে তথ্য সহজেই জানতে পারবে এবং চাহিদামত বরফ সংগ্রহ করতে পারবে। এতে সময় ও ব্যয় হ্রাস পাবে। বরফ উৎপাদনের সঠিক পরিকল্পনা তৈরী করা সম্ভব হবে। | ✓ | ✓ |  |
|  | বিএফডিসি’র মৎস্য প্রক্রিয়াকরণ কারখানায় মৎস্য রপ্তানী কারকদের মৎস্য প্রক্রিয়াকরণ সংক্রান্ত সেবা প্রদানের ইলেক্ট্রনিক পদ্ধতি চালুকরণ। | বাংলাদেশ মৎস্য উন্নয়ন কর্পোরেশন | মৎস্য প্রক্রিয়াকরণে সক্ষমতা বৃদ্ধি পাবে। মৎস্য রপ্তানীকারকগণ মৎস্য প্রক্রিয়াকরণের যাবতীয় তথ্য সহজেই জানতে পারবে। সময় ও ব্যয় হ্রাস পাবে। প্রক্রিয়াকরণ কাজে স্বচ্ছতা আসবে। |  | ✓ | ✓ |
|  | বিএফডিসি’র মেরিন ওয়ার্কশপ ও ডক ইয়ার্ডে জাহাজ মেরামত সংক্রান্ত যাবতীয় কাজের ব্যবস্থাপনার অটোমেশন। | বাংলাদেশ মৎস্য উন্নয়ন কর্পোরেশন | জাহাজ মেরামত কাজে সক্ষমতা বৃদ্ধি পাবে। জাহাজ মালিকগণ জাহাজ মেরামত কাজের যাবতীয় খরচের হিসাব সহজেই জানতে পারবে। মেরামত কাজে স্বচ্ছতা আসবে। |  | ✓ | ✓ |
|  | কাপ্তাই লেকে বিলুপ্ত প্রজাতির মাছ সংরক্ষণে অভয়াশ্রম স্থাপন ও ব্যবস্থাপনার ক্ষেত্রে ইলেক্ট্রনিক পদ্ধতি চালুকরণ। | বাংলাদেশ মৎস্য উন্নয়ন কর্পোরেশন | মাছের অভয়াশ্রমের পরিবীক্ষণ ও এর প্রভাব নিরুপণ করা সহজ হবে। বিলুপ্ত প্রজাতির মাছের উৎপাদন বৃদ্ধি পাবে। অর্থ ব্যয়ের ক্ষেত্রে স্বচ্ছতা আসবে। | ✓ | ✓ |  |
|  | ঢাকা শহরে গুণগত মানসম্পন্ন মাছ সূলভ মূল্যে ভ্রাম্যমান বিক্রির কার্যক্রমের অনলাইন ভিত্তিক ব্যবস্থার প্রচলন। | বাংলাদেশ মৎস্য উন্নয়ন কর্পোরেশন | শহরবাসী মাছের দাম, মাছের প্রকার, প্রাপ্তিস্থান, ইত্যাদি সম্পর্কে ওয়েবসাইটের মাধ্যমে সহজেই জানতে পারবে। মাছ বিক্রির কার্যক্রমে গতিশীলতা আসবে। | ✓ |  |  |
|  | মৎস্য ও প্রাণিসম্পদ বিষয়ক লাগসই প্রযুক্তি সম্প্রসারণের জন্য লিফলেট, ফোল্ডার, পুস্তক মুদ্রণ সংক্রান্ত ডাটাবেজ তৈরী ও তা ওয়েবসাইটে প্রকাশ। | মৎস্য ও প্রাণিসম্পদ তথ্য দপ্তর | চাষীদের উপযুক্ত লাগসই প্রযুক্তি চিহ্নিত করা সহজ হবে এবং মৎস্য ও প্রাণিসম্পদের উৎপাদন বৃদ্ধি তরান্বিত হবে। | ✓ | ✓ |  |
|  | মৎস্য ও প্রাণিসম্পদ বিষয়ক টিভি ফিলার, ডকুড্রামা, জিঙ্গেল ইত্যাদি তৈরী সংক্রান্ত ডাটাবেজ প্রণয়ন ও তা ওয়েবসাইটে প্রকাশ। | মৎস্য ও প্রাণিসম্পদ তথ্য দপ্তর | চাষীদের মৎস্যচাষ ও পশু-পাখী পালন বিষয়ে সেবা প্রদান সহজ হবে এবং তাদের আর্থ-সামাজিক অবস্থার উন্নয়ন হবে। | ✓ | ✓ |  |
|  | মৎস্য ও প্রাণিসম্পদ বিষয়ক জনগুরুত্বসম্পন্ন বিজ্ঞপ্তি অনলাইনে প্রিন্ট ও ইলেকট্রনিক মিডিয়ায় প্রচারের ব্যবস্থাকরণ। | মৎস্য ও প্রাণিসম্পদ তথ্য দপ্তর | জনসাধারণ সহজে মৎস্য ও প্রাণিসম্পদ উন্নয়ন বিষয়ে উদ্বুদ্ধ হবে এবং সচেতনতা বৃদ্ধি পাবে। | ✓ | ✓ |  |
|  | দাপ্তরিক কাজে ইলেকট্রনিক পদ্ধতি ব্যবহার বৃদ্ধি করা। | মৎস্য ও প্রাণিসম্পদ তথ্য দপ্তর | দপ্তরের কমকর্তা ও কমচারিগণ কম্পিউটার ও ইন্টারনেট ব্যবহারে দক্ষতা অজন করবে। | ✓ | ✓ |  |